Elokuussa 2020 vallan kaapannut sotilasjuntta nimitti N’Dawin Malin siirtymäkauden presidentiksi 21. syyskuuta 2020. Hän vannoi virkavalansa 25. syyskuuta. Maan varapresidenttinä aloitti samaan aikaan sotilasjuntan puheenjohtaja Assimi Goïta. N’Dawin virkakauden odotettiin kestävän 18 kuukautta. Hänen tärkeimpinä tehtävinään pidettiin Malin demokratian lujittamista, korruption vastaista taistelua ja maan turvallisuustilanteen parantamista.